আবদুল আজিজ ইবনে সৌদ
ইবনে সৌদ ১৮৭৬ সালের ১৫ জানুয়ারি মধ্য আরবের নজদ অঞ্চলের রিয়াদে জন্মগ্রহণ করেন। দ্বিতীয় সৌদি রাষ্ট্রের শেষ শাসক আবদুর রহমান বিন ফয়সাল ছিলেন তার বাবা। আল সৌদ তথা তার পরিবার মধ্য আরবে পূর্বের ১৩০ বছর ধরে শক্তিশালী ছিল। তারা ওয়াহাবি মতাদর্শের সমর্থক ছিলেন। সৌদিরা আরব উপদ্বীপের অনেকাংশ জয় করে প্রথম সৌদি রাষ্ট্র গঠন করেছিল। পরে ১৯ শতকের প্রথমদিকে উসমানীয় শাসনাধীন মিশরের হাতে তা ধ্বংস হয়ে যায়। ইবনে সৌদের মা সারাহ আল সুদাইরি ছিলেন সুদাইরি গোত্রের সদস্য
আব্দুল আজিজ ইবনে বায
আব্দুল আজিজ ইবনে বায () (নভেম্বর ২১, ১৯১০ – মে ১৩, ১৯৯৯) সৌদি আরবের বিখ্যাত ইসলামী পন্ডিত এবং সালাফি মতাদর্শের নেতৃস্থানীয় ব্যক্তি। ১৯৯৩ সাল থেকে তার মৃত্যুর পূর্ব পর্যন্ত তিনি সৌদি আরবের প্রধান মুফতির পদে অধিষ্ঠিত ছিলেন। ফরাসি রাষ্ট্রবিজ্ঞানী গিলেজ কেপেল বলেন, " বায ছিলেন  বিংশ শতাব্দীর 'প্রাতিষ্ঠানিক ওয়াহাবী মতবাদের প্রধান ব্যক্তিত্ব'  যার 'অপরিমেয় ধর্মীয় পাণ্ডিত্য ও তার কট্টোরপন্থী খ্যাতির' জন্য সৌদি আরবের জনগন তাকে অনেক সম্মানিত করেছে এবং তার 'এই প্রভাবকে কাজে লাগিয়ে তিনি জনসাধারণের নিকট রাজ-পরিবারের  নীতিকে শক্তিশালী করেছেন'। তার মৃত্যুতে ওয়াহাবীবাদের সমতূল্য ব্যক্তি সরকারের নিকট কেউ রইলো না, যিনি কিনা তার 'জুতার শূণ্যস্থান পূরণ' করতে পারে।"[4]